पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन का फायदा उठाकर आवासीय विद्यालय में रखे बेड को विद्यालय प्रबंधन एवं चोर की मिलीभगत से चोरी कर ले जा रहे बेड को ग्रामीणों ने पकड़कर पुलिस को सौंप दिया। बाद में विद्यालय प्रधान के द्वारा कदवा थाना में लिखित देकर बेड की रिपेयरिंग कराने की बात कहकर हिरासत में लिए गए युवक को मुक्त कराया। मामला कदवा थाना क्षेत्र के अंबेडकर आवासीय विद्यालय सोनैली की है। जहां गुरुवार की रात्रि करीब 9:30 बजे एक तीन चक्का वैन गाड़ी पर लगभग 30 बेड स्कूल से लेकर सोनैली बाजार स्थित कवारी दुकान की ओर ले जा रहा था कि इसी बीच ग्रामीणों को इसकी भनक लग गई और ग्रामीणों वैन को रोकते हुए इसकी सूचना कदवा पुलिस को दी। सूचना मिलते ही कदवा पुलिस ने ग्रामीणों द्वारा पकड़े गए बेड को जब्त करते हुए युवक को हिरासत में ले लिया। कदवा थानाध्यक्ष रंजय कुमार सिंह ने बताया कि मामले में स्कूल के प्रधान द्वारा बेड की रिपेयरिंग करने की बात पर युवक को हिरासत से छोड़ दिया गया। ग्रामीणों ने बताया कि तीन चार महीनों से क्षेत्र में चोरी का मामला कई गुना बढ़ गया है। चोरों को पकड़कर पुलिस के हवाले कर देने के बावजूद उन पर कार्रवाई नहीं की गई। जिला कल्याण पदाधिकारी ललन ऋषि ने बताया कि नोडल अधिकारी को संबंधित लोगों पर प्राथमिकी दर्ज की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn